ΓΡΑΠΤΗ ΕΡΩΤΗΣΗ P-0386/99

υποβολή: Marianne Thyssen (PPE) προς την Επιτροπή

(19 Φεβρουαρίου 1999)

Θέμα: Ανάπτυξη και απασχόληση

Μετά το Συμβούλιο Απασχόλησης του Λουξεμβούργου και με πρωτοβουλία τουΕυρωπαϊκού Κοινοβουλίου, το Συμβούλιο ενέκρινε τον Μάϊο το νέο πρόγραμμα για την Ανάπτυξη και την Απασχόληση.Γιά το πρόγραμμα αυτό εγκρίθηκε χρηματοδότηση 450 εκατ. ευρώ.

Στο πρόγραμμα αυτό προβλέπεται ενίσχυση προς τις ΜΜΕ προκειμένου να διευκολυνθεί η πρόσβασή τους σε χρηματοδότηση και κατ' αυτό τον τρόπο να τους δοθεί η ευκαιρία να αναπτυχθούν και να προωθήσουν την απασχόληση.Το πρόγραμμα έχει τρία σκέλη: εγγυητική διευκόλυνση, δυνατότητα παροχής επιχειρησιακού κεφαλαίου και δυνατότητες ιδρύσεως κοινής επιχειρήσεως.

Από επαφές που είχα φαίνεται ότι οι ΜΜΕ δεν είναι πλήρως εξοικειωμένες με το πρόγραμμα αυτό. Για το λόγο αυτό, 9 μήνες μετά την έναρξη εφαρμογής του μπορούμε να πληροφορηθούμε:

1. Με ποιόν τρόπο ενημερώθηκαν οι ΜΜΕ για τα Ιδρύματα επιχειρησιακόυ κεφαλαίου, τις εγγυητικές διευκολύνσεις ή τα χρηματοπιστωτικά ιδρύματα στα οποία μπορούν να στραφούν προκειμένου να επωφεληθούν από το πρόγραμμα αυτό;

2. Πόσα τέτοια ενδιάμεσα ιδρύματα μπορούν να δραστηριοποιηθούν για κάθε ένα από τα μέρη του προγράμματος και σε ποιές περιφέρειες ή χώρες;

3. Πόσες και ποιές ΜΜΕ (τομέας, μέγεθος, χώρα) έχουν κάνει ήδη χρήση των δυνατότητων που προσφέρει το πρόγραμμα Ανάπτυξη και Απασχόληση;

Απάντηση του κ. de Silguy εξ ονόματος της Επιτροπής

(27 Απριλίου 1999)

1. σον αφορά τις δυνατότητες ίδρυσης κοινής επιχείρησης μέσω του Ευρωπαϊκού ιδρύματος επαγγελματικής εκπαίδευσης και την εγγυητική διευκόλυνση τις οποίες διαχειρίζεται το ευρωπαϊκό ταμείο επενδύσεων (ΕΤΕ), υπάρχει πίνακας των ταμείων και των διαμεσολαβητών που επελέγησαν στο internet (http://www.eif.org). Οι επιλεγμένοι διαμεσολαβητές έχουν δημιουργήσει και δικό τους ενημερωτικό υλικό για τις μικρομεσαίες επιχειρήσεις (ΜΜΕ).

σον αφορά το πρόγραμμα "Joint european venture" (JEV), οι ενδιαφερόμενοι μπορούν να βρουν τον πίνακα των χρηματοδοτικών διαμεσολαβητών στο internet, στην ιστοσελίδα της Γενικής Διεύθυνσης II, τμήμα χρηματοδοτικών πράξεων, της Γενικής Διεύθυνσης XXII και στην ιστοσελίδα των ευρωπαϊκών κέντρων πληροφόρησης. Οι χρηματοδοτικοί διαμεσολαβητές ενθαρρύνονται για την προώθηση του προγράμματος JEV και η Επιτροπή σκοπεύει να συγχρηματοδοτήσει τις δράσεις προώθησης. Μέχρι τώρα τα ευρωπαϊκά κέντρα πληροφόρησης, οι οργανισμοί που αντιπροσωπεύουν τις ΜΜΕ, όπως και οι ίδιοι οι χρηματοδοτικοί διαμεσολαβητές ανέλαβαν αρκετές δράσεις.

2. σον αφορά τις δυνατότητες ίδρυσης κοινής επιχείρησης μέσω του Ευρωπαϊκού ιδρύματος επαγγελματικής εκπαίδευσης, επελέγησαν δύο ταμεία, της Γαλλίας και της Γερμανίας. Οι διαπραγματεύσεις συνεχίζονται με άλλα επτά ταμεία που καλύπτουν πέντε ακόμα κράτη μέλη. σον αφορά τις εγγυητικές διευκολύνσεις υπογράφτηκαν δύο συμβάσεις (Κάτω Χώρες και Αυστρία), ενώ διεξάγονται διαπραγματεύσεις με το Βέλγιο, τη Γερμανία, την Ισπανία, τη Γαλλία, την Ιταλία και τη Φινλανδία. 80 χρηματοδοτικοί διαμεσολαβητές έχουν επιλεγεί έως τώρα για το πρόγραμμα JEV οι οποίοι καλύπτουν όλα τα κράτη μέλη.

3. Δεν υπάρχουν έως τώρα διαθέσιμα δεδομένα για τις δυνατότητες ίδρυσης κοινής επιχείρησης μέσω του Ευρωπαϊκού ιδρύματος επαγγελματικής εκπαίδευσης, δεδομένου ότι οι συμβάσεις μόλις υπεγράφησαν. Σχετικά με τις εγγυητικές διευκολύνσεις, μόνο ο αυστριακός διαμεσολαβητής ασκούσε δραστηριότητα στις 31 Δεκεμβρίου 1998.

Μέχρι σήμερα, 34 ΜΜΕ από 12 κράτη μέλη έχουν επωφεληθεί από το πρόγραμμα JEV με προοπτική να δημιουργήσουν 17 κοινές επιχειρήσεις. Αυτές οι ΜΜΕ ανήκουν στον τομέα της βιομηχανίας, του περιβάλλοντος, της τεχνολογίας των πληροφοριών, της διαχείρισης και των μεταφορών, της βιοτεχνολογίας, της υγείας, των οικοδομών και του εμπορίου. 16 από αυτές απασχολούν λιγότερους από 10 υπαλλήλους. Σύμφωνα με τις προβλέψεις των ΜΜΕ κάθε κοινή επιχείρηση θα δημιουργήσει 15 θέσεις απασχόλησης κατά μέσον όρο.